OpenLLM-France/wikimedia huggingface dataset:
# Gai Estaiè

Gai Estaiè (llatí: Gaius Staienus) o Estalè (llatí: Gaius Stalenus, segons que diuen algunes edicions de Ciceró), va ser un jutge romà, uns dels que va actuar en el judici d'Estaci Albi Opiànic el 74 aC. Ciceró diu que Estaiè era l'agent a través del qual altres jutges van ser subornats per Opiànic. Es creu que primer va rebre diners de l'acusat per ser absolt, però que després va votar per la seva condemna quan va rebre una quantitat més gran de l'acusador Cluenci.
Ciceró diu que el seu nom de naixement era Gai Estaiè, d'una família poc important. Però Estaiè deia que havia estat adoptat per un membre de la gens Èlia i va agafar el cognomen de Paetus, preferint Paetus al de Ligur, que també portava la mateixa gens, perquè Ligur hauria fet pensar al públic que provenia de Ligúria. Tenia una oratòria vehement i era popular fins al punt que podia aspirar a diversos honors de l'estat però va ser condemnat per majestas, per induir a un motí a les tropes durant la seva qüestura, i això va posar fi a la seva carrera.

## Referències

* ↑ [https://quod.lib.umich.edu/m/moa/acl3129.0003.001/906?rgn=full+text;view=image;q1=StaienusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 898. ]

## Vegeu també

* Defensa d'Aulus Cluenci, de Ciceró.
# Suo iure

Suo iure o de vegades també suo jure és una frase llatina que significa «en dret propi» o «en el seu dret propi».
Se sol trobar en el context de títols de noblesa o títols honorífics, sobretot en els casos en què una dona té un títol per dret propi i no pas a través del seu matrimoni.
Una emperadriu o una reina suo iure és referida com una «emperadriu regnant», termes que sovint contrasten amb els d'«emperadriu consort o reina consort». Els títols d'emperadriu o de reina són, tanmateix, emprats sovint sols per referir-se ja sigui a una consort ja sigui a una vídua d'un emperador, amb la distinció indicada pel context si calgués.

## Exemples de títols suo iure

* Eleanor, duquessa suo iure d'Aquitània, reina consort de França i d'Anglaterra
* Mary, duquessa suo iure de Borgonya, reina consort dels Romans
* Anna Maria Lluïssa d'Orléans, duquessa de Montpensier, princesa suo iure de França
* Hawise, duquessa suo iure de Brittany
* Caterina-Amàlia, princesa suo iure d'Orange
* Elisabet, duquessa suo iure de Brabant
* Clàudia, duquessa suo iure de Bretanya, reina consort de França
* Joana III de Navarra, reina suo iure de Navarra
* Maria Teresa I d'Àustria, arxiduquessa d'Àustria, reina d'Hongria i de Bohèmia
* Elisabet I de Rússia, emperadriu regnant de Rússia
# Bastendorf

Bastendorf (en luxemburguès: Baastenduerf; en alemany: Bastendorf) és una vila de la comuna de Tandel situada al districte de Diekirch del cantó de Vianden. Està a uns 31 km de distància de la ciutat de Luxemburg.

## Geografia

Bastendorf es troba a la vall del Blees, un afluent del Sauer.

## Història

Fins a la seva fusió amb la comuna de Fouhren per formar la nova ciutat Tandel l'1 de gener de 2006, Bastendorf era un municipi independent del cantó de Diekirch.

## Referències

* ↑ «Bastendorf». [Consulta: 4 octubre 2015].
# Subcomissió de Drets Humans

La Subcomissió de Drets Humans (DROI) és una de les 22 comissions i subcomissions del Parlament Europeu. Dona suport a la Comissió d'Afers Exteriors en tot allò que concerneix els drets humans, la protecció de les minories i el foment dels valors democràtics a tercers països.
Fou establerta durant la VI Legislatura i es reuní per primera vegada el 24 de juliol del 2004. A la VIII Legislatura, la presidenta de la subcomissió és des del 2014 la diputada socialdemòcrata María Elena Valenciano.
En les seves pròpies paraules, la subcomissió s'ocupa de:
| « | Els problemes relacionats amb els drets humans, la protecció de les minories i el foment dels valors democràtics a tercers països. En aquest context, la comissió serà assistida per una Subcomissió de Drets Humans. Sense perjudici de les disposicions pertinents, seran convidats a assistir a les reunions de la subcomissió els membres d'altres comissions i òrgans amb responsabilitats en aquest àmbit. | » |
A més, la subcomissió atorga anualment el Premi Sàkharov per la Llibertat de Consciència a persones que hagin destacat en la defensa dels drets humans a qualsevol lloc del món.

## Referències

* ↑ Subcomissió de Drets Humans de la VI Legislatura (anglès) (francès)

## Enllaços externs

* Web oficial (anglès)
# Marilyna pleurosticta

Marilyna pleurosticta és una espècie de peix de la família dels tetraodòntids i de l'ordre dels tetraodontiformes.

## Hàbitat

És un peix de clima tropical i demersal.

## Distribució geogràfica

Es troba al Pacífic occidental.

## Observacions

És inofensiu per als humans.

## Referències

* ↑ Hardy G. S., 1982. Two new generic names for some Australian pufferfishes (Tetraodontiformes: Tetraodontidae), with species redescriptions and osteological comparisons. Aust. Zool. v. 21 (pt 1). 1-26.
* ↑ BioLib (anglès)
* ↑ Günther, A., 1872. Report on several collections of fishes recently obtained for the British Museum. Proceedings of the General Meetings for Scientific Business of the Zoological Society of London 1871 (pt 3): 652-675, Pls. 53-70.
* 1 2 3 FishBase (anglès)
* ↑ Coates, D., 1993. Fish ecology and management of the Sepik-Ramu, New Guinea, a large contemporary tropical river basin. Environ. Biol. Fish. 38(4):345-368.
* ↑ Johnson, J.W., 1999. Annotated checklist of the fishes of Moreton Bay, Queensland, Australia. Memoirs of the Queensland Museum 43(2):709-762.
* ↑ Matsuura, K., 2001. Tetraodontidae. Puffers. p. 3954-3957. A: K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Riede, K., 2004. Global register of migratory species - from global to regional scales. Final Report of the R&D-Projekt 808 05 081. Federal Agency for Nature Conservation, Bonn, Alemanya. 329 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# L'amor d'Erika Ewald

L'amor d'Erika Ewald (títol original en alemany: Die Liebe der Erika Ewald) és una novel·la breu de l'etapa primerenca de Stefan Zweig. Publicada en 1904 en alemany, ha estat traduïda a diverses llengües.

## Argument

Erika Ewald és una professora de piano que viu atrapada en una existència solitària i monòtona fins que coneix un violinista amb qui comença una relació amorosa. Aquesta relació al principi és solament platònica, ja que es reuneixen i parlen de música i gaudeixen de la mútua companyia, fins que ella es va enamorant i creix el seu desig físic. El violonista intenta consolidar la relació però Erika s'allunya espantada. Quan finalment ella accepta fer un pas més, ell la menysprea i inicia una relació amb una cantant d'òpera, a qui converteix en la seva amant pública. Erika planeja venjança entregant-se a un altre home però no pot vèncer els seus propis sentiments i la por al pecat.

## Anàlisi

El tema principal del llibre és la possibilitat d'un amor per a tota la vida i si aquest és real o només un producte de la pròpia voluntat. Per això el pes de la trama no recau tant en els encontres de la parella sinó en l'anàlisi dels sentiments d'ella. Erika s'assimila a altres figures femenines tràgiques deZweig, com l'Edith de la posterior La impaciència del cor, on igual que en la present novel·la una dona treu tota la força de la seva passió i és capaç de causar la destrucció dels qui l'envolten o d'ella mateixa per no renunciar als seus afanys. L'amor ha de mantenir l'equilibri entre l'atracció física (que primerament ella tem i després acaba buscant per ser rebutjada pel músic) i l'amistat o comunió d'interessos. La repressió sexual femenina dificulta encara més la relació, que malgrat la correspondència inicial acaba malament per no coincidir en el temps les necessitats dels dos joves. El tòpic del tempus fugit tenyeix de malenconia la novel·la, que està narrada amb una veu distant i de vegades irònica.

## Traducció al català

Aquesta obra ha estat traduïda al català per Clara Formosa, l'any 2020, dins la col·lecció Petits Plaers.
L'amor d'Erika Ewald. Viena Edicions. Col·lecció Petits Plaers. 120 p. Traductora Clara Formosa. ISBN 9788417998592. Barcelona, 2020.

## Referències

* ↑ L'amor d'Erika Ewald, a Viena Edicions
* ↑ Die Liebe der Erika Ewald. Novellen. Mit Buchschmuck v. Hugo Steiner-Prag, Fleischel & Co., Berlin 1904
# Garlenda

Garlenda (en ligur Garlénda) és un comune italià, situat a la regió de la Ligúria i a la província de Savona. El 2015 tenia 1.254 habitants.

## Geografia

Té una superfície de 8,03 km² i les frazioni de Castelli i Paravenna. Limita amb Andora, Casanova Lerrone, Stellanello i Villanova d'Albenga.

## Evolució demogràfica

* Gràfica d'evolució de Garlenda entre 1861 i 2011
* Font: ISTAT

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dato Istat», 31-12-2015. Arxivat de l'original el 2 de maig 2017. [Consulta: 7 maig 2017].
# Rutherfordton

Rutherfordton és una població dels Estats Units a l'estat de Carolina del Nord. Segons el cens del 2000 tenia 4.131 habitants.

## Demografia

Segons el cens del 2000, Rutherfordton tenia 4.131 habitants, 1.602 habitatges i 1.047 famílies. La densitat de població era de 382,5 habitants per km².
Dels 1.602 habitatges en un 30% hi vivien nens de menys de 18 anys, en un 48,9% hi vivien parelles casades, en un 13,2% dones solteres, i en un 34,6% no eren unitats familiars. En el 31,5% dels habitatges hi vivien persones soles el 16,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,91.
Per edats la població es repartia de la següent manera: un 22,6% tenia menys de 18 anys, un 6,9% entre 18 i 24, un 28% entre 25 i 44, un 22% de 45 a 60 i un 20,5% 65 anys o més.
L'edat mediana era de 40 anys. Per cada 100 dones de 18 o més anys hi havia 85,5 homes.
La renda mediana per habitatge era de 37.941 $ i la renda mediana per família de 47.381 $. Els homes tenien una renda mediana de 34.592 $ mentre que les dones 23.371 $. La renda per capita de la població era de 21.742 $. Entorn del 8,8% de les famílies i el 10,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rutherfordton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Rutherfordton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Substància negra (pel·lícula)

Substància negra (títol original en francès, Substance noire) és una pel·lícula de misteri i ciència-ficció de 2021 dirigida per Carl Carniato. Produïda a França per Mon Ballon Productions, es va gravar a Corrèsa (Nova Aquitània). S'ha doblat i subtitulat al català.

## Sinopsi

En Victor és un misantrop de quaranta anys que viu tancat en una casa aïllada al mig d'un bosc. En Sam, un adolescent atípic acollit pel seu avi, dedica gran part del temps a explorar aquesta natura canviant. De sobte, es veuen obligats a fer front a la proliferació d'un fong tòxic.

## Repartiment

* Thomas Daloz com a Sam
* Frédéric Darie com a Robert
* Stéphane Detrain com el visitant
* Michel Mhanna Santoni com a Henri
* Anton Miossec com a Victor

## Referències

* ↑ «Substance noire de Carl Carniato (2020)». Unifrance. [Consulta: 29 agost 2023].
* ↑ «Cinéma : le Limousin de nouveau terre de tournages» (en francès), 30-10-2019. [Consulta: 29 agost 2023].
* ↑ «Substància negra». Goita què fan, ara!. [Consulta: 29 agost 2023].
* ↑ «Cinéma - Tout savoir sur le tournage d'un film fantastique en Corrèze». La Montagne, 03-11-2019. [Consulta: 29 agost 2023].
# Mario Zampi

Mario Zampi (Sora (Laci), 1 de novembre de 1903 - Londres, 2 de desembre de 1963) fou un director de cinema italià. Fou cofundador de la productora britànica Two Cities Films, força relacionada amb les comèdies britàniques de la dècada del 1950.

## Biografia

Zampi va començar la seva carrera com a actor a Itàlia amb 17 anys. El 1930 treballada com a muntatgista de la Warner Bros. a Londres. En 1937 ell i el seu compatriota Filippo Del Giudice fundaren Two Cities Films. Si bé la companyia va destacar per pel·lícules tan serioses com In Which We Serve, Henry V, i Hamlet, Zampi és el més recordat per les comèdies. Va fer la seva empremta amb pel·lícules com Laughter in Paradise (1951), The Naked Truth (1957), i Too Many Crooks (1959), sovint en el doble paper de director i productor.

## Filmografia

Director i productor si no s'indica una altra cosa.
* Tredici uomini e un cannone (1936) productor
* 13 Men and a Gun (1938)
* French Without Tears (1940) productor
* Spy for a Day (1940)
* Freedom Radio aka A Voice in the Night (1941) productor (no acreditat)
* The Phantom Shot (1947)
* Third Time Lucky (1948) productor
* The Fatal Night (1948)
* The Happiest Days of Your Life (1950) productor
* Shadow of the Past (1950)
* Come Dance with Me (1950)
* Laughter in Paradise (1951)
* Top Secret, aka Mr. Potts Goes to Moscow (1952)
* I Chose Love aka Ho scelto l'amore (1953) director
* Happy Ever After, aka Tonight's the Night (1954)
* Now and Forever (1956)
* The Naked Truth, aka Your Past Is Showing (1957)
* Too Many Crooks (1959)
* Bottoms Up (1960)
* Five Golden Hours, aka Cinque ore in contanti (1961) director

## Referències

* ↑ «Mario Zampi». BFI.
* ↑ «BFI Screenonline: Laughter in Paradise (1951)».
* ↑ «Archived copy». Arxivat de l'original el 2010-12-25. [Consulta: 30 octubre 2010].
* ↑ «People search results for "mario zampi" - AllMovie». AllMovie.
* ↑ «Mario Zampi».
* ↑ Harper, Sue; Porter, Vincent. British Cinema of the 1950s: The Decline of Deference. Oxford University Press, 2003, p. 165-166.
* Kay Weniger. Das große Personenlexikon des Films, Schwarzkopf & Schwarzkopf Verlag, Berlin 2001, ISBN 3-89602-340-3 (alemany)

## Enllaços externs

* Biografia a britmovie.co.uk
# Subcomarca de la Baronia

La Baronia és una subcomarca valenciana del Camp de Morvedre. Comprèn nou municipis que estan situats al voltant de la serra Calderona i el curs baix del riu Palància.

## Divisió interna

La Baronia es distingeix geogràficament en tres àrees diferenciades compostes pels següents municipis:
| Baronia Alta Algar de Palància Alfara de la Baronia Algímia d'Alfara Torres Torres | Baronia Mitjana Albalat dels Tarongers Estivella Segart | Baronia Baixa Gilet Petrés |

## Mancomunitat de Municipis de la Baronia

La Mancomunitat de Municipis de la Baronia és una mancomunitat de municipis de la comarca del Camp de Morvedre (País Valencià). Està formada per vuit municipis: Albalat dels Tarongers, Alfara de la Baronia, Algímia d'Alfara, Algar de Palància, Estivella, Gilet, Petrés, Segart i Torres Torres. Aglomera un total de 5.369 habitants, en una extensió de 108,20 km².
La capital de la mancomunitat correspon a l'alcalde-president de torn de l'equip de govern. Actualment, la mancomunitat és presidida per D. Salvador Costa Escrivà, alcalde de l'Ajuntament de Gilet.
Les seues competències són:
* Neteja viària i recollida de fem.
* Serveis socials.
Web de la Mancomunitat: https://www.labaronia.es/

## Referències

* ↑ Segart sale de su histórico aislamiento.

## Enllaços externs

* Portal de la Direcció General d'Administració Local de la Generalitat Arxivat 2008-05-26 a Wayback Machine.
* Web oficial de la Mancomunitat Arxivat 2010-06-24 a Wayback Machine.
# Garliava

Garliava ( escoltar (?·pàg.)) és una de les 103 ciutats de Lituània situada al comtat de Kaunas. Garliava es troba a 10 km al sud del centre de Kaunas. El 1809 Józef Godlewski va construir l'església de la Santíssima Trinitat i la va anomenar Godlewo en el seu honor, encara que els lituans van començar a anomenar-la Garliava. Aquest any és en general vist com el de la fundació de Garliava. S'estenia al llarg d'una ruta postal significativa entre Sant Petersburg, Kaunas, Marijampolė i Varsòvia. Godlewski també va construir un lloc de culte per als luterans i una sinagoga de jueus.

## Nom

Garliava és el nom en lituà de la ciutat.
Les versions del nom en altres llengües inclouen
* polonès: Godlewo
* Rus: Годлево Godlevo
* Belarús: Гадлева Gadleva
* Yiddish: גודלעבע Gudleve
* Letó: Garļava

## Vegeu també

* Llista de ciutats de Lituània

## Referències

* Història de Garliava (lituà). Eldership de Garliava.

## Enllaços externs

* Garliava - Lloc web oficial
# Rolf Van Rijn

Rolf Theodor Van Rijn (Roosendaal en Nispen, Roosendaal, Països Baixos, 23 d'octubre de 1972) és un exjugador de bàsquet neerlandès. Amb 2,17 metres d'alçada, jugava en la posició de pivot.

## Trajectòria

* PSV Eindhoven (1992-1994)
* Butler Bulldogs (1994-1998)
* Real Madrid (1998)
* Telindus Mons-Hainaut (1998-1999)
* Region Wallonne Charleroi (1999)
* BCM Gravelines (1999-2000)
* Riviera Basket (2000)
* Gunco Rotterdam Basketball (2000-2001)

## Referències

* ↑ Elpais.com - Van Rijn ficha por el Real Madrid (castellà)

## Enllaços externs

* Fitxa del jugador a ACB.com Arxivat 2016-03-03 a Wayback Machine. (castellà)
# Symphodus

Symphodus és un gènere de peixos de la família dels làbrids i de l'ordre dels perciformes.

## Taxonomia

* Symphodus bailloni (Valenciennes a Cuvier i Valenciennes, 1839)
* Symphodus cinereus (Bonnaterre, 1788)
* Symphodus doderleini (Jordan, 1890)
* Canari (Symphodus mediterraneus) (Linnaeus, 1758)
* Symphodus melanocercus (Risso, 1810)
* Symphodus melops (Linnaeus, 1758)
* Symphodus ocellatus (Forsskål, 1775)
* Symphodus quinquemaculatus (Risso, 1827)
* Symphodus roissali (Risso, 1810)
* Symphodus rostratus (Bloch, 1791)
* Symphodus tinca (Linnaeus, 1758)

## Referències

* ↑ Cuvier, G. & A. Valenciennes. 1839. Histoire naturelle des poissons. Tome treizième. Livre seizième. Des Labroïdes. Hist. Nat. Poiss. v. 13: i-xix + 1-505 + 1 p., Pls. 369-388.
* ↑ Bonnaterre, J. P. 1788. Tableau encyclopédique et méthodique des trois règnes de la nature... Ichthyologie. Paris. Tabl. Encyclop. Méthod. Ichthyol.: i-lvi + 1-215, Pls. A-B + 1-100.
* ↑ Jordan, D. S. 1890. A review of the labroid fishes of America and Europe. Rep. U. S. Fish Comm. v. 15 [1887]: 559-699, Pls. 1-11.
* 1 2 3 Linnaeus, C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1: i-ii + 1-824.
* 1 2 Risso, A. 1810. Ichthyologie de Nice, ou histoire naturelle des poissons du département des Alpes Maritimes. F. Schoell, Paris. Ichthyol. Nice: i-xxxvi + 1-388, Pls. 1-11.
* ↑ Forsskål, P. 1775. Descriptiones animalium avium, amphibiorum, piscium, insectorum, vermium; quae in itinere orientali observavit... Post mortem auctoris edidit Carsten Niebuhr. Copenhaguen. Descr. Animalium: 1-20 + i-xxxiv + 1-164, map.
* ↑ Bloch, M. E. 1791. Naturgeschichte der ausländischen Fische. Berlin. Naturg. Ausl. Fische v. 5: i-viii + 1-152, Pls. 253-288.
* ↑ ITIS (anglès)
* ↑ Animal Diversity Web (anglès)
* ↑ BioLib (anglès)
* ↑ AQUATAB.NET
* ↑ UNEP-WCMC Species Database Arxivat 2020-06-05 a Wayback Machine. (anglès)
* ↑ The Taxonomicon (anglès)
* ↑ Catalogue of Life (anglès)
* ↑ FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Rafinesque C. S. 1810. Caratteri di alcuni nuovi generi e nuove specie di animali e piante della sicilia, con varie osservazioni sopra i medisimi. (Part 1 involves fishes, pp. [i-iv] 3-69 [70 blank], Part 2 with slightly different title, pp. ia-iva + 71-105 [106 blank]). Caratteri.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Beure (fisiologia)

Beure és l'acte d'ingerir aigua o altres líquids a l'organisme a través de la boca, la trompa o qualsevol altre lloc. Els éssers humans beuen per deglució, completada per peristaltisme a l'esòfag. Els processos fisiològics de beure varien molt entre altres animals.
La majoria dels animals beuen aigua per mantenir la hidratació corporal, encara que molts poden sobreviure amb l'aigua que obtenen del seu menjar. L'aigua és necessària per a molts processos fisiològics. Tant la ingesta d'aigua inadequada com (menys freqüentment) excessiva s'associen amb problemes de salut.

## Vegeu també

* Beguda
* Aigua potable
# Subconscient

Subconscient al·ludeix a un antic terme utilitzat en psicologia i en psicoanàlisi per a referir-se a l'inconscient, al feblement conscient o al que, per trobar-se «per sota del llindar de la consciència», resulta difícilment assolible per aquesta o definitivament inaccessible. Actualment el seu ús està més difós en el llenguatge pla que no pas en el lèxic psicològic o psicoanalític.
En els primers escrits de Sigmund Freud, en particular en alguns dels seus primers treballs prepsicoanalítics en idioma francès, el terme va ser utilitzat com a sinònim d'inconscient. Freud va abandonar després aquesta denominació perquè es prestava a equívocs.

## Vegeu també

* Inconscient
* Preconscient
* Sigmund Freud

## Referències

* ↑ Freud, Sigmund (1893). Quelques considerations por une étude comparative des paralysies motrices organiques et hystériques.
* ↑ Laplanche, Jean & Jean-Bertrand Pontalis, op. cit.
# Marino (municipi d'Itàlia)

Marino és un municipi a la ciutat metropolitana de Roma Capital (regió de Laci, Itàlia) amb 37.684 habitants l'any 2006. La batalla de Marino fou un combat lluitat el 30 d'abril de 1379 al peu del castell de Marino, en aquell moment part dels Estats Pontificis, a l'inici del Cisma d'Occident.

## Notes

* ↑ Sumption, Jonathan. Hundred Years War (en anglès). vol.3 Vol 3: Divided Houses. Faber & Faber, 2011, p. 347. ISBN 0571266568.
Viccionari
# Kúibixeve

* No s'ha de confondre amb Kúibixev.
Kúibixeve (en ucraïnès: Куйбишеве, rus: Куйбышево, Kúibixevo) és un assentament de tipus urbà (un possiólok) de la República Autònoma de Crimea a Ucraïna, que el 2014 tenia 2.520 habitants. Pertany al districte de Bakhtxissarai. Fins al 1945 la vila es deia Albat.

## Referències

* ↑ «Учь азиз дюрбеси (Айвовое / Эфендикой, АР Крым)». IMUSLIM. Arxivat de l'original el 2014-10-06. [Consulta: 3 octubre 2014].
* ↑ Встречается также написание Коджа-Сала